Action Directe

Action Directe (en galego, Acción Directa) foi un grupo armado francés de extrema esquerda que actuou en Francia durante a década de 1980.

Foi fundado en 1977 a partir da unión dos Grupos de Acción Revolucionaria Internacionalista (GARI) e os Noyaux Armés pour l'Autonomie Populaire (NAPAP) (Grupos armados para a autonomía popular), co fin de lograr a «coordinación político-militar do movemento autónomo». En 1979 transformouse nunha organización de guerrilla urbana e executou ataques en nome do antiimperialismo e da defensa do proletariado. O grupo foi prohibido polo goberno francés en agosto de 1982. En 1984 aliouse á Fracción do Exército Vermello alemá, baixo a estratexia da «unión dos revolucionarios de Europa Occidental».

O grupo foi a expresión en Francia dunha corrente autodefinida como marxista que consideraba a acción armada como un medio lexítimo de combater un réxime considerado opresivo. Durante os chamados «anos de chumbo», numerosos grupos retomaron as ideas anarquistas da propaganda polo feito. Entre eles estaban:

 A Fracción do Exército Vermello (ou banda Baader-Meinhof) na República Federal Alemá
 As Brigadas Vermellas (Brigate Rosse) en Italia
 O Exército Vermello Xaponés (ou Nihon Sekigun)
 A Organización Revolucionaria 17 de Novembro (ou N17) en Grecia
 A Weather Underground nos Estados Unidos
 As Cellules Communistes combattantes en Bélxica

Action Directe foi responsábel de máis de 50 ataques, como o asalto con metralladoras ao edificio da Federación de empresarios o 1 de maio de 1979, amais de ataques a edificios gobernamentais e militares, empresas en complexos industrial-militares e mesmo ao estado de Israel. Tamén levaron a cabo roubos ou «expropiacións proletarias» e asasinatos, entre eles o do enxeñeiro René Audran en 1985 e o de Georges Besse, presidente da empresa Renault, en 1986.

O 21 de febreiro de 1987 os principais membros de Action Directe, Jean-Marc Rouillan, Nathalie Ménigon, Joëlle Aubron e Georges Cipriani, foron arrestados e condenados a cadea perpetua. Régis Schleicher fora arrestado xa en 1984. Joëlle Aubron foi liberada en 2004 por motivos de saúde e morreu pouco despois. A Jean-Marc Rouillan concedéuselle a liberdade condicional en 2007. Nathalie Ménigon foi posta en liberdade o 2 de agosto de 2008, afectada dunha doenza coronaria, tras 21 anos no cárcere. O 1 de abril dese ano os xulgados de París acordaron a semi-liberdade para Cipriani.

 Posible reactivación da banda
En 2009 Julien Coupat e o grupo responsábel da sabotaxe da catenaria de Tarnac foron considerados como «potenciais herdeiros de Action Directe» pola política Michèle Alliot-Marie. A Ministra de Interior confirmou, así, o retorno do terrorismo de «extrema esquerda».https://www.marianne.net/Coupat-in-situ_a180195.html; http://www.rue89.com/2008/12/23/affaire-coupat-la-france-et-ses-epouvantails-gauchistes?page=8#comment-614278  Julien Coupat e o seu círculo máis próximo foron acusados de colocaren ganchos para bloquear a circulación do TGV e de escribiren o libro L’insurrection qui vient («A vindeira insurrección»). Ditos feitos non só non foron probados, senón que as e os especialistas tamén consideran que «Julien Coupat non ten relación con Jean-Marc Rouillan» no referido á ideoloxía.Christophe Bourseiller interrogé notamment sur le site les influences.fr : http://www.lesinfluences.fr/Christophe-Bourseiller.html .

En febreiro de 2011, seis comisarías do departamento de Altos do Sena recibiron unha carta en que manifestaban «a reactivación de Action Directe». A misiva advertía de accións contra a policía na liña de combate de Jean-Marc Rouillan, Nathalie Ménigon et Joëlle Aubron. Con todo, non ficaba claro se se trataba dunha amenaza real. Aínda así, a xustiza tomouna en serio, e mantivo en alerta á sección antiterrorista da brigada criminal de París nas horas posteriores.

 Bibliografía 
 Estudos sobre Action Directe 
 Aurélien Dubuisson, Action directe, les premières années, París, Libertalia, 2018.
Alain Hamon e Jean-Charles Marchand, Action directe. Du terrorisme français à l'euroterrorisme, Le Seuil 1986
 Roland Jacquard, La longue traque d'Action directe, Albin Michel, 1987
 Michael York Dartnell, Action directe: ultra-left terrorism in France, Londres, 1995
 Loïc Debray, Jean-Pierre Duteuil, Philippe Godard, Henri Lefebvre, Catherine Régulier, Anne Sveva, Jacques Wajnsztejn, Paroles Directes. Légitimité, révolte et révolution: autour d'Action directe, Acratie 1990
 Jean-Pierre Pochon, Les stores rouges, Édition des Équateurs, 2008
 Serge Savoie, La traque d'Action Directe, Nouveau Monde Éditions 2011
 Fanny Bugnon, «"Le sang et les confitures". Les procès d'Action directe dans la presse  française». En André Rauch e Myriam Tsikounas (dir.), La justice et les représentations du crime, París, Publications de la Sorbonne, 2012, p. 153-165
 Fanny Bugnon, «La médiatisation. Le cas des femmes d'Action directe». En Coline Cardi e Geneviève Pruvost (dir.), Penser la violence des femmes, París, La Découverte, 2012, p. 361-374
 Fanny Bugnon, Les "amazones de la terreur". Sur la violence politique des femmes, de la Fraction armée rouge à Action directe , París, Payot, 2015 .

 Literatura 
 Vanessa Schneider, La Fille de Deauville, París, Grasset, 2022, 272 p. A novela céntrase en particular na traxectoria de Joëlle Aubron, membro da banda 

 Testemuños sobre a traxectoria de Action Directe 
 Floréal Cuadrado, Comme un chat. Souvenirs turbulents d'un anarchiste, faussaire à ses heures, vers la fin du vingtième siècle, Éditions du Sandre, 2015, 
 Collectif éphémère, Retour sur les années de braise. Des groupes autonomes et de l'organisation Action Directe, éditions du CRAS, Toulouse, 2005 https://cras31.info/IMG/pdf/brochure_annees_de_braise_version_texte.pdf

 Obras de membros de Action Directe 
 Action directe, Pour un projet communiste, Docom 1982
 Action directe, Textes de prison, 1992-1997, Jargon libre 1997
 Jean-Marc Rouillan, Nathalie Ménigon, Joëlle Aubron, Régis Schleicher, Le Prolétaire précaire, Acratie 2000
 Jean-Marc Rouillan, Je hais les matins, Denoël 2001
 Jean-Marc Rouillan, Glucksamschlipszig, le roman de gluk, L'esprit frappeur 115, 2003, 
 Jean-Marc Rouillan, De mémoire (1), Les jours du début: un automne 1970 à Toulouse, Agone, 2007, 
 Régis Schleicher, Clairvaux, instants damnés, L'Éditeur, 2010
 Dix ans d’Action directe. Un témoignage, 1977-1987, éditions Agone, 2018 

 Obra relacionada 
 Jean-Claude Lutanie, Protestation devant les libertaires du présent et du futur sur les capitulations de 1980, edición descoñecida, 1981, reeditada en 2011 por Éditions Lutanie

 Filmografía 
 A.D. La guerre de l'ombre (Telefilme), 2008.
 La prisonnière du pont aux Dions, Gaël Lépingle, 2005http://eubn.org.free.fr/eubn/article.php3?id_article=890

 Documentais emitidos en televisión 
 Action directe: la révolution à tout prix, de Jean-Charles Deniau, en France 3 - Théophraste, 2001
 «Action directe, l'assassinat de Georges Besse» emitido en France 2 o 6 de febreiro de 2005 no programa Faites entrer l'accusé presentado por Christophe Hondelatte
 Ni vieux, ni traîtres, de Pierre Carles et Georges Minangoy, 2006
 «Action directe, un terrorisme à la française» emitido o 13 de decembro de 2013 no espazo 50 ans de faits divers de 13ème rue e de Planète+Justice de Clémence Badault (2006)
 Histoire secrète d'Action directe, de Romain Icard, 2009, emitido en LCP

 Ligazóns externas 
 Action Directe 
 Campaña pola liberación dos detidos
 Entrevista con Joëlle Aubron de Action Directe
 Campaña pola liberación dos detidos 

Categoría:Organizacións terroristas en Francia
Categoría:Anarquismo